**EZ A SZÜLŐ PÉLDÁNYA**

**TÁJÉKOZTATÁS SZÜLŐ RÉSZÉRE**

**a 2025/2026-os tanévben fizetendő díjakról és a jelentkezés módjáról**

Kérjük, amennyiben gyermeke **tanulmányait folytatni kívánja** az Alapfokú Művészeti Iskolában, akkor a

**„Jelentkezés és beiratkozás az Alapfokú Művészeti Iskola 2025/2026-os tanévére” nyomtatványt**, amennyiben

**nem kívánja folytatni, a „Nyilatkozat a tanulói jogviszony megszüntetéséhez” nyomtatványt töltse ki.**

**A kitöltött nyomtatványt szíveskedjenek POSTAI úton visszaküldeni** 5600 Békéscsaba, Szeberényi tér 2. címre, **2025. június 13-ig.**

Tájékoztatjuk, hogy a tanuló az alapfokú művészeti oktatást - kötelező mértékű térítési díj megfizetése mellett - csak egy alapfokú művészeti iskolában és egy tanszakon veheti igénybe. Amennyiben a tanuló egynél több alapfokú művészeti iskolába/tanszakra jár tandíjat kell fizetni. **Ennek értelmében a szülőnek nyilatkoznia kell a beiratkozási nyomtatványon, hogy mely intézményben/tanszakon kívánja az alapfokú művészetoktatás szolgáltatásait térítési díj, illetve tandíj megfizetése mellett igénybe venni.**

A nem nappali rendszerű képzésben tanuló diákok is tandíjat fizetnek. A középiskolát befejező és továbbtanuló diákok a beiratkozási nyomtatvány mellé csatoljanak iskolalátogatási igazolást is!

A 2025/2026-os tanév 2025. szeptember 1-jén kezdődik. / Tájékoztatás, isk. honlapján:www.begart.hu

**Éves egyösszegű díjfizetés határideje:**

**2025. szeptember 22.**

Egyösszegű térítési díj vagy tandíjfizetéstől csak indokolt esetben, az igazgatónak benyújtott írásbeli kérelem alapján van lehetőség eltérni.

**TÉRÍTÉSI DÍJ ÖSSZEGE:**

Előképzőben 7.200.- Ft/tanév

Alapfok és továbbképző évfolyamokon 14.400.- Ft/tanév

**TANDÍJ ÖSSZEGE**:

Előképzőben 18.000.- Ft/tanév

Alapfok és továbbképző évfolyamokon 36.000.- Ft/tanév

**DÍJMENTESSÉG**

A köznevelési törvény alapján minden esetben ingyenes a halmozottan hátrányos helyzetű, a hátrányos helyzetű tanuló, a testi, érzékszervi, középsúlyos és enyhe értelmi fogyatékos, továbbá az autista tanuló részére az első alapfokú művészetoktatásban való részvétel, melyet igazolni kell.

A **teljes térítési díj mentesség megadásához már nem elegendő az u.n. *rendszeres gyermekvédelmi kedvezményről* szóló jegyzői határozat**otbenyújtani.

A hátrányos helyzet (HH) és halmozottan hátrányos helyzet (HHH) megállapítását a rendszeres gyermekvédelmi kedvezménnyel egy időben, vagy annak megléte esetén azt követően is, *kérelmezhetik a szülők* a lakóhelyük szerint illetékes jegyzői hivatalban.

**A hátrányos helyzetről hozott jegyzői határozat lehet az alapja a teljes kedvezmény megadásának.**

A határozatokban foglaltakat az intézményünk bizalmasan kezeli, az abban leírtakat csak a kedvezmény megadásához szükséges eljárás során, zárt információs rendszerben használja fel.

**Azon tanulókra, akik csak rendszeres gyermekvédelmi kedvezménnyel rendelkeznek,** a megállapított térítési díj mértéke: **7.200.- Ft/ tanév, amelyet 2025. szeptember 22-ig szükséges befizetni.**

**Díjmentességet csak egy tanszaknál** lehet igénybe venni művészeti ágtól függetlenül. További tanszak tandíjfizetési kötelezettség alá esik.

**Információ**: Obuchné Fábián Melinda iskolatitkár +36 20/770-3016

Békéscsaba, 2025. május 13.